**ĮSAKYMAS**

**DĖL IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ, TVARKOS APRAŠO ĮGYVENDINIMO**

2020 m. rugpjūčio 18 d. Nr. DĮV-756

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 3 punktais ir Išmokų vaikams teikimo asmenims, patiriantiems socialinę riziką, tvarkos aprašo, patvirtintu Lietuvos Respublikos socialinės apsaugos ir darbo ministerijos 2020 m. birželio 30 d. įsakymu Nr. A1-618 ,,Dėl Išmokų vaikams teikimo asmenims, patiriantiems socialinę riziką, tvarkos aprašo patvirtinimo“, 4 punktu:

 1. P a v e d u:

 1.1. Šilalės rajono savivaldybės administracijos (toliau – Administracijos) Socialinės paramos skyriui išmokas vaikams nepinigine forma, paskirtas sumas užskaityti į nurodytą Administracijos seniūnijos sąskaitą banke.

 1.2. Administracijos seniūnijų seniūnams organizuoti išmokų vaikams teikimą asmenims, patiriantiems socialinę riziką, nepinigine forma;

 1.3. Rekomendacijas dėl išmokų teikimo formų ir būdų nustatymo šeimoms, patiriančioms socialinę riziką, teikia:

 1.3.1. kai yra taikoma atvejo vadyba – atvejo vadybininkas;

 1.3.2. kai su šeima dirba tik socialinis darbuotojas – seniūnijos socialinis darbuotojas, dirbantis su šeima.

 2. S k e l b i u šį įsakymą Šilalės rajono savivaldybės internetinėje svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda).

# Administracijos direktorius Valdemaras Jasevičius